SET รีบาวด์ 10 จุดตามตปท. โบรกงัดกลยุทธ์ “ถือลงทุน” กลุ่มค้าปลีก – ธนาคาร – สนามบิน
SET รีบาวด์ 10 จุดตามตปท. โบรกงัดกลยุทธ์ “ถือลงทุน” กลุ่มค้าปลีก – ธนาคาร – สนามบิน – ร้านอาหาร และโรงแรม
22 มิ.ย. 2564

ผู้สื่อข่าวรายงานว่า ดัชนีตลาดหุ้นไทยเปิดตลาดวันนี้ที่ระดับ 1,611.46จุด บวก 10.33 จุด หรือ 0.65% สูงสุดที่ 1,612.65 จุด ต่ำสุดที่ 1,609.11 จุด มูลค่าการซื้อขาย 4.15 พันล้านบาท
ด้าน บล.ฟินันเซีย ไซรัส มองแนวโน้มตลาดวันนี้ มีโอกาส Technical Rebound ขึ้นทดสอบระดับ 1,610-1,615 จุดจากบรรยากาศการลงทุนที่ผ่อนคลายมากขึ้นหลัง “พาวเวล” ระบุว่าเงินเฟ้อที่เร่งตัวขึ้นระยะนี้จะทยอยปรับลดลงสู่เป้าหมายระยะยาวของ FED ที่ 2% หลังสถานการณ์ Supply ที่ไม่สมดุลเริ่มคลี่คลาย ส่งผลให้เม็ดเงินไหลกลับเข้าสู่สินทรัพย์เสี่ยงระยะสั้น
ขณะที่กลยุทธ์ยังแนะนำให้เน้น “ถือลงทุน” หลังสะสมไปแล้วเดือนก่อนบริเวณ 1,530 จุดโดยชอบกลุ่มค้าปลีก ร้านอาหาร โรงแรม สายการบิน สนามบิน ธนาคาร ส่วนระยะสั้นให้ “เก็งกำไร” เมื่อดัชนีลงทดสอบ 1,600+- จุด
 